PLANINSKO DRUŠTVO CELJE MATICA                                                                         Celje,  8. 11. 2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

ZAHODNO OD LJUBELJA 

LJUBELJŠČICA,  1686 m, 

V NEDELJO,  14. NOVEMBRA 2010

OKOLI 120 km DOLGA VERIGA KARAVANK 

LOČUJE KRANJSKO OD KOROŠKE IN LE NEKAJ PRELAZOV POVEZUJE OBE DEŽELI. 

ČASTITLJIVI LJUBELJ IGRA MED NJIMI OSREDNJO VLOGO, 

ČETUDI STA MU PREDORA PRI JESENICAH ODNESLA GLAVNINO PROMETNIH TOKOV. 

MEJNI GREBEN SE VZHODNO OD LJUBELJA RAZVIJE V PREKRASNO KOŠUTO, 

ZAHODNO OD PRELAZA PA SE STOPNJUJE V MOGOČNO SKUPINO STOLA. 

DOSEŽE GA PREK PALCA, VRTAČE IN SVAČICE, 

PRVE KORAKE V TISTI SMERI PA NAPRAVI NA LJUBELJŠČICI, 

KI SE PRED POGLEDI Z GORENJSKE STRANI SRAMEŽLJIVO SKRIVA ZA BEGUNJŠČICO. 

PO GREBENU LJUBELJŠČICE VODI STEZA, 

KI JO OZNAČUJE LE NEKAJ KAŽIPOTOV PA JEKLENIC IN NITI NI VRISANA NA ZEMLJEVIDIH.  

V DRUŽBI Z Jankom Megličem IZ TRŽICA IN Petrom Oblakom IZ ŠENTJURJA 

VAS PO NJEJ VABIMO NA PLANINSKI IZLET OKOLI ZELENICE PA ŠE OKROG BEGUNJŠČICE. 

OD PETIH ZJUTRAJ, OB 5:00, 

SE S POSTAJALIŠČA PRED GRADBIŠČEM NA GLAZIJI OB LJUBLJANSKI CESTI 

Z NAROČENIM AVTOBUSOM ODPELJEMO MIMO TRŽIČA, 515 m, 

NA PLOŠČAD PRED LJUBELJSKIM PREDOROM, 1058 m. 

KAR PO CESTI Z 28 % KLANCEM ODPEŠAČIMO NA PRELAZ LJUBELJ, 1369 m. 

DANDANAŠNJI UŽIVAJO POZIMI NA NJEJ SANKAČI, 

POLETI PA PO NJEJ ZAROHNE V SPOMIN NA STARE ČASE LE ŠE STARODOBNIKI. 

DOBRO CESTO ČEZ LJUBELJ SO ODPRLI LETA 1575, 

ZA CESARJA Karla VI. LETA 1728 PA SO JO POSODOBILI... 

ZA KOČO NA LJUBELJU, 1370 m, 

IZDA KAŽIPOT ZAČETEK POTI, KI SE OKLEPA GREBENA IN DRŽAVNE MEJE IZ LETA 1920. 

OBIDEMO PREPADNO POLNO PEČ, 1503 m, 

A Z ENOMINUTNIM PRISTOPOM STOPIMO NANJO Z ZAHODNE STRANI BREZ TEŽAV. 

NAVZLIC OPOZORILU O KONCU VARNE POTI 

SKRBI JEKLENICA NA NEKAJ ODSEKIH ZA VARNOST NA RAZGIBANI LJUBELJŠČICI, 1492 m. 

SEDLO ČEZ POD, 1686 m, JO LOČI OD ZGORNJEGA PLOTA, 1704 m, 

KI SO GA SMUČARJI NA ZELENICI PREKRSTILI V TUJEZVENEČI TRIANGEL. 

GREBEN PREIDE V ZAPOREDJE STOLPOV NA MOŽEH, KI STRAŽIJO MEJO VSE DO PALCA. 

POVZPNEMO SE NEMARA LE ŠE NA PRVEGA MOŽA, 

NATO PA SESTOPIMO NA ZELENIŠKO SEDLO, 

KJER TRŽIŠKI PLANINCI KONČUJEJO Z GRADNJO NOVEGA DOMA NA ZELENICI, 1536 m. 

SENCO NA ZELENICO MEČE MOGOČNA BEGUNJŠČICA. 

PO MALICI SE ODPRAVIMO V ROBLEKOV DOM, 1657 m, NA  ZAHODNEM ROBU TE GORE 

PO NJENI PRISOJNI STRANI SE SPREHODIMO NA PREVAL, 1311 m, 

KER JE ZA POT ČEZ VSE VRHOVE BEGUNJŠČICE DAN ŽE KRATEK, RAZMERE PA VPRAŠLJIVE. 

S PREVALA SE PO SLIKOVITI BORNOVI POTI PO 7 urah IN POL VRNEMO NA LJUBELJ, 1058 m, 

PO POSTANKU PRI KORENU PRI SVETI ANI POD LJUBELJEM PA DOMOV OKOLI 19. ure.

POT PO GREBENU LJUBELJŠČICE ZAHTEVA VSAJ DOBRO OBUTEV CELÓ V SUHEM VREMENU. 

PRI HOJI SKOZI 200 metrov DOLG BORNOV PREDOR JE SVETILKA SKORAJ NUJNA.

PRIJAVIMO SE V DRUŠTVENI PISARNI, PRISPEVEK ZA PREVOZ PA ZNAŠA 16,00 evrov. 

DOBER DAN NAD ZELENICO! 

Tone Primožič

